Содата и лечение с нея\nМетод на Лорънс Шапиро\nКак да престанем да се безпокоим\nНа какво богатите учат децата си\nЧайката - Ричард Бах\nМехлем за душите\nИграта, наречена Живот\nКак да познаем старата Душа?\nТайната на подмладяването и дълголетието\nНа практика той е неизползваем, ако не знаем как да се отнасяме грижливо с него. Това не означава, че няма да умрем! Но защо да умираме болни? Защо един ден да не напуснем здраво тяло в пълна форма, за да продължим да опознаваме нови и нови светове, да преживяваме нови приключения? Нищо не ни задължава да напуснем едно тяло в плачевно състояние, освен вредните навици, с които създаваме почва за болести и израждане.\nТази книга носи плодовете на един хилядолетен опит, напълно достъпни за всеки. В първата част, заедно с полковник Брадфорд ще откриете невероятните ритуали, които тибетските лами си предават от поколение на поколение и които изискват само по няколко минути на ден... Ще се уверите, както хиляди хора преди вас, как степента на енергията ви се повишава, ще изчезнат умората и неразположението, лошото настроение и всички дребни неприятности, които някои считат за неизбежна придобивка на съвременния живот.\nТези ритуали, които продължават линията на “Послания на Слънцето", се допълват, във втората част на книгата, от извадки на различни пасажи от книгите на Доктор Шалер, описващи други начини, техники и упражнения, позволяващи да се натрупва здраве и дълголетие.\nЩе изпитате удоволствие да откриете, че разрешаването на проблемите ни зависи, най-често от изключително прости неща. Всъщност от малки промени на ежедневието ни, достатъчни, за да прекратим малко по малко изнемощяването и стареенето и да натрупаме без пречки здраве, да разцъфнем и се подмладим.\nНе е трудно да се научим да бъдем в добро здравословно състояние и да открием тайните на радостта и съзидателността. Достатъчно е само да се превърнем в строители на собствения си живот, вместо да се оплакваме от проблемите си, очаквайки някой друг да свърши работата. Практикувайте ритуалите на тибетските лами... осмелете се да промените начина си на живот... Вслушайте се в себе си... тялото ще започне да ви служи... Животът ви ще придобие нов смисъл. Динамизъм, добро настроение и радост от живота ще ви съпътстват непрекъснато и всички около вас ще бъдат изумени от превъплъщението ви!\nТази книга, макар и изключително достъпна, не е адресирана към всеки. Можете да навлезете в нея само, ако приемете на пръв поглед абсурдната идея, че процесът на стареенето може да бъде прекратен и ако се осмелите да вярвате , че "изворът на младостта" наистина съществува. Ако се вкопчите упорито в предположението, че тези неща са невъзможни, да се чете книгата, ще бъде губене на време. Напротив, ако приемете с открито сърце "невъзможното", очаквайте богата отплата.\nДоколкото ми е известно, книгата на Петер Келдер е единствения писмен извор, свързан с тази безценна информация: пет древни тибетски ритуала, които са ключ към продължителна младост, здраве и жизненост. Хилядолетия наред тези очевидно магични ритуали, са били пазени в тайна в отдалечени хималайски манастири. За първи път са поднесени на западния свят в книгата на Келдер, публикувана преди около петдесет години. Впоследствие, тази книга, както и безценното й съдържание, са потънали в забвение. Целта на настоящето допълнено издание е да се възкреси посланието на Келдер с надеждата, че ще помогне и ще повлияе на мнозина.\nНевъзможно е да се потвърди, дали историята на полковник Брадфорд се основава на факти, на въображение или е смесица от двете, но това няма никакво значение за стойността на посланието. Моят собствен опит, както и писмата и бележките на читателите от целия свят ми доказват, че за мое огромно задоволство, тези пет ритуала са наистина ефикасни! Не мога да ви гарантирам, че ще ви подмладят с петдесет години за една нощ или ще ви осигурят живот до сто двадесет и пет години. Но знам, че могат да ви помогнат да се чувствате и изглеждате по-млади и с повишено самочувствие. Ако практикувате тези ритуали ежедневно, ще трябва да приемете необходимостта от привикване в продължение на най-малко тридесет дни. След около десет седмици, със сигурност ще забележите най-важните промени. Но независимо от продължителността на развитието ви, неповторим е моментът, когато приятелите ви започнат да забелязват, че изглеждате по-млад и в пълна фррма.\nПриемайки ефикасността на тези пет ритуала, можем да си зададем все пак въпроса, как действат те. Как едни толкова прости упражнения могат да имат толкова голямо въздействие върху процеса на стареене на човешкото тяло? Интересно е да се отбележи, че обясненията на Келдер, с които ще се запознаете в книгата, вече се потвърждават с развитието на съвременната наука. Всъщност, фотографията на Кирлиан, която разкрива, че тялото е обвито от магнитно поле или "аура" подсказва, че се "захранваме" от някакъв вид енергия, произхождаща от космоса. Вярно е, че аурата на един млад и здрав чооек, изследвана с фотографията на Кирлиан, е различна от тази на възрастен и болен човек.\nВ продължение на хилядолетия, източните мистици са твърдяли, че човешкото тяло има седем енергийни центъра, които съответстват на седем ендокринни жлези. Хормоните, изпускани от тези жлези, регулират всички функции на тялото ни. Медицинските проучвания, напоследък разкриха важното значение на хормоните при процеса на стареене. Оказва се, че сълзната жлеза започва да произвежда "хормон на смъртта" още от началото на пубертета. Този "хормон на смъртта" постепенно намалява възможността на нашите клетки да използват други хормони. Като например хормонът на растежа. В следствие на това, клетките и органите ни се разрушават малко по малко, за да умрат накрая. С други думи, вие сте жертви на процеса на стареене.\nДали всъщност, петте ритуала нормализират нарушеното равновесие на седемте енергийни центъра, както твърди г-н Келер и възможно ли е това да означава, че се нормализира и хормоналното равновесие? Това би позволило на клетките ни да продължат да се делят и развиват, така както са правили, когато са били млади. Така бихме могли наистина да се чувстваме и да изглеждаме по-млади ден след ден.\nМожете да не се съгласите с този възглед, но докато четете тази книга, ще откриете със сигурност и други елементи на съгласие или несъгласие. Това, което е важно, е да не се разсейвате с разногласията в нея, а да приемете ползите, които ще извлечете от практикуването на петте ритуала. Има само един начин да се уверите в ефикасността им - опитайте! Изпробвайте ги и им дайте шанс.\nКато отплата, колкото повече усилия вложите, толкова по-голяма ще е ползата. Важно е да искате да инвестирате малко време и енергия и да изпълнявате петте ритуала ежедневно. Ако, след няколко седмици практика, интересът ви намалее и не ги практикувате редовно, не очаквайте съществени резултати. За щастие, по-голяма част от хората откриват в привикването към ежедневната практика не само лесно, но много приятно.\nИзпълнявайки петте ритуала, не забравяйте две много важни неща. Първо, знайте, че сте прекрасен и необичаен човек, който вижда отвъд предразсъдъците и огранченото мислене на другите, защото иначе нямаше да бъдете привлечен от тази книга. Освен това, знайте, че заслужавате напълно всичките ви най-съкровени желания да се реализират, дори и ако се отнася само до жизненост и една нова младост. Тези, които са допуснали да бъдат лишени от себеуважение и достойно отношение към всичко, са хора, обречени никога да нямат шанс в живота.\nАко цените себе си, ако се възприемате като човек, заслужаващ да получи от живота най-доброто, значи се обичате. Да обичаш себе си е нещо, което позволява да се чувстваш добре в кожата си, което само по себе си задейства процеса на обновлението.\nТези, които не се обичат или се пренебрегват, носят непосилна тежест, която не може да не усили опустошенията на старостта и на болестите, но за тези, които притежават огромното съкровище на любовта към себе си, всичко е възможно.\nЕдин следобед, докато седях в "Клуба на пътешествениците", където бях влязъл за да се скрия от проливния дъжд, захванах разговор с един твърде интересен човек. Не си дадох веднага сметка за това, но тази среща щеше да промени живота ми. Беше човек на значителна възраст, вероятно около края на шестдесетте, чийто вид напълно отговаряше на възрастта. Бе слаб и се движеше с трудност, подпирайки се на бастун.\nОбясни ми, че бил офицер, пенсионирал се от британската армия и работил като дипломат. Малко бяха местата на планетата, където полковник Брадфорд - това бе името му - по една или друга причина не бе стъпвал по време на живота си. Бях пленен от разказите за приключенията по време на пътуванията му - излишно е да казвам, че прекарвах един изключително интересен следобед, слушайки го... Впоследствие се срещахме от време на време и провеждахме продължителни разговори. Много години минаха оттогава.\nПо време на една от срещите ни, полковник Брадфорд ме извести, че държи да ми съобщи нещо важно. Използвайки присъщите му такт и дипломатичност, той ми разказа, че докато бил в Индия, няколко години по-рано, бил влязъл във връзка с обитателите на една отдалечена област. Те принадлежали на група от тибетски лами и очевидно били открили извора на младостта. Хората говорели за тях като за старци. Възобновили по чудодеен начин здравето, младостта, силата и мъжествеността си, известно време, след като влезли в манастира; обаче никой не знаел, къде се намира този манастир. Като много други, полковник Брадфорд бе изминал по-голямата част от житейския си път и колкото повече слушал за този извор на младостта, толкова повече бил обзет от убеждението, че манастирът трябва да съществува.\nЗапочна да събира информация, за да установи точното му местонахождение и с течение на годините желанието му да отиде там нарастваше. Той бе, струваше ми се, решен да се върне в Индия, за да открие това място и желаеше да го последвам в пътуването му. Бях убеден в правдоподобността на разказа му и се изкушавах да тръгна с него, но в края на краищата, реших да не го направя. Скоро той замина: утешавах се, че не съм го последвал, казвайки си че всеки трябва да се примири със стареенето и че полковникът грешеше, опитвайки се да открие този извор на младостта, който щеше да му позволи да възстанови младостта и здравето си. Въпреки това, искрено се надявах да успее в начинанието си.\nЗАВРЪЩАНЕТО НА ПОЛКОВНИКА\nМинаваха месеци. В бъркотията на ежедневието, полковник Брадфорд и химеричната му надежда малко по малко избледняха от паметта ми, затова бях изненадан, когато един ден в пощата си открих писмо от полковника. Бе жив и здрав и ме известяваше, че въпреки невероятните трудности, е на път да открие манастира, който търсеше. Писмото нямаше адрес. Много месеци минаха, преди отново да чуя нещо за него. Този път, ми съобщаваше добри новини - бе намерил извора на младостта! Казваше, че ще се върне в Съединените Щати след няколко месеца.\nБяха изминали близо четири години от последната ни среща. Питах се дали наистина се е променил. Със сигурност бе няколко години по стар, но може би бе успял да спре оплешивяването или да не се бе прегърбил още. Може би този извор на младостта наистина му бе помогнал. Във въображението си можех да си го представя единствено такъв, какъвто бе по време на последната ни среща, може би само още малко поостарял.\nЕдна вечер, решил да остана в къщи и да чета, чух да се звъни. Някой, който се представя като полковник Брадфорд, желае да ви види - съобщи прислужницата. "Да дойде веднага" - извиках и хвърляйки книгата настрана, се завтекох към вратата. Стъписах се: човекът, който стоеше пред мен не бе полковник Брадфорд, а някой много по-млад от него. Забелязвайки, изненадата ми, той каза: "Не ме ли очаквахте?". "Не, - признах аз- чаках да ме посети "един стар приятел, полковник Брадфорд". "Дойдох да ви\nпредам новини от полковника" -отгрвори той. "Влезте тогава" - поканих го аз. "Позволете ми да се представя - Каза непознатият, пристъпвайки - името ми е полковник Брадфорд". "О, вие сте син на полковника! - Възкликнах аз - Приличате малко на него". "Не, не съм негов син -отговори той - аз съм просто вашия стар приятел, полковник Брадфорд, старецът, който замина за Хималаите!".\nОстанах изумен, чувайки това. После, малко по малко, установих, че това наистина е полковник Брадфорд, но бе настъпила промяна във външния му вид. Вместо прегърбения, подпиращ се на бастун човек, пред мен стоеше същество в пълна сила, изправен, силен, пълен с жизненост. Той, който бе прошарен преди, сега нямаше нито един бял косъм. Възторгът и изумлението ми нямаха граница и го затрупах с въпроси. "Почакайте малко - запротестира той, смеейки се - нека започна от началото". И той ми разказа своята история.\nПристигайки в Индия, той се бе отправил към областта, за която бе чувал да се говори. Бе прекарал там много месеци, сближавайки се с хората от околността и събирайки информация за манастира, който търсеше.Това му отнело доста време, но упорството и убедеността му го отвели накрая до мястото, което вярваше, че съществува. Начинът, по който полковникът бил допуснат в манастира прилича на приказка. Съжалявам, че поради липса на време и място, не мога да разкажа за всичките му преживявания, за упражненията на ламите, за тяхната култура и пълното им безразличие към делата на нашия свят.\nВ този манастир нямало "възрастни хора", както ги наричаме ние. 3а негово огромно изумление, ламите приели полковник Брадфорд като рядък екземпляр, тъй като отдавна не били виждали някой да изглежда толкова стар. Затова го наричали "древния". През време на пъвите две седмици на моя престой, каза полковника, бях като риба на сухо. Удивлявах се на всичко, което видех и най-често, не можех да повярвам на очите си. Много бързо се почувствах по-добре физически, спях добре всяка нощ и не използвах вече бастуна, освен когато се катерех нагоре в планината. Месец след моето пристигане, изпитах най-голямата изненада през живота си - в този ден за първи път влязох в нещо като библиотека, където ламите съхраняват древни ръкописи. В края на тази библиотека имаше голямо огледало, а бяха изминали две години, откакто за последен път се бях виждал в огледало. С голямо любопитство се приближих и бях поразен от промяната, която се бе извършила. Изглеждах подмладен с най-малко петнадесет години. Названието "древния" вече не ми подхождаше и ламите не го използваха повече.\n"Този ритуал е още по-лесен от първия". Трябва да легнете по гръб на пода или на легло. Ако този ритуал се изпълнява на пода, използвайте килим или одеало, сгънато няколко пъти, за да може тялото да не е в пряк контакт със студения под. Ламите използват молитвени килимчета от вълна които постилат на пода. Ръцете се поставят отстрани на тялото, с длани обърнати към пода, като всяка ръка е леко обърната към другата. После се повдигат краката, изпънати до вертикално положение. Ако е възможно, движението се съпровожда и с повдигане на главата, без при това да се свиват коленете, после бавно се пускат изпънатите крака на пода и се отпускате за няколко секунди преди да повторите.\n"Един лама ми разказа, че когато опитал за първи път да изпьлни този ритуал, бил толкова стар, толкова слаб и немощен, че даже не можел да си вдигне краката. Повдигал бедрата със свити колене и малко по малко с усилие изправял краката, докато едва три месеца по-късно успял да изправи вертикално краката си с лекота. Този лама бе олицетворение на съвършенството по отношение на здраве и сила, макар и да бе много по-стар от мен. Просто за разнообразие и заради самото упражнение, например, той носеше на гърба си торба със зеленчуци, тежаща повече от петдесет килограма от зеленчуковата градина до манастира, който бе на твърде голямо разстояние. Доставяше му удоволствие да го прави, без да се спира по пътя и никога не изглеждаше уморен. Удивлявах му се, още повече, че след като аз самият опитах, трябваше да спирам, за да почивам повече от дванадесет пъти.\n"Третият ритуал трябва да се изпълнява веднага след втория. Той също е много лесен. Трябва да застанете на колене на килима, поставяйки ръцете по продължение на бедрата, после наведете главата колкото може по-надолу, така че брадата да натисне гърдите. След това се нклонете колкото е възможно назад, вдигайки главата и изпъвайки брадата максимално назад. Наклонете се отново напред и повторете. Видях повече от\nдвеста лами да изпълняват този ритуал едновременно и за да увеличат съсредоточаването си, го изпълняваха със затворени очи".\n"Четвъртият ритуал в началото ми се стори много труден, но след една седмица, вече го изпълнявах с лекота. Трябва да седнете на килима с изпънати напред крака, после поставете ръцете отстрани на тялото, като опрете длани на пода, след това повдигнете тялото си, сгъвайки коленете така, че краката и ръцете да са във вертикално положение; останалата част на тялото, от коленете до раменете трябва да бъде в хоризонтално положение. Брадата отново е притиснала гърдите и след това, преди да вдигнете тялото, изпънете бавно главата колкото е възможно назад. Накрая се връщате в седнало положение и се отпуснете, преди да повторите упражнението. В хоризонтално положение всеки мускул на тялото е под налягане и това стимулира енергийните центрове".\n"Преди да напусна манастира, - продължи полковник Брадфорд, - пътувах в различни големи градове из Индия, където преподавах ритуалите. Забелязах, че някои хора са склонни да мислят, че ако не могат веднага да изпълнят съвършено даден ритуал, той няма да им принесе полза. Беше ми понякога трудно да ги убедя в погрешността на тези разсъждения. Всъщност, достатъчно е да се стараем и да наблюдаваме преобразяването си я течение на няколко месеца. Спомням си един град, където много хора на възраст се бяха обезсърчили, че не могат да изпълнят четвъртия ритуал. Бяха още по-отчаяни, виждайки младите да го правят с лекота. Наложи ми се да помоля младите да не изпълняват този ритуал пред по-възрастните, за да могат и те да напреднат с техните темпове и да успеят в крайна сметка да го правят по повече от петдесет пъти без никакъв признак на умора и така да постигнат отлични резултати".\n"Най-добрия начин да се изпълни този ритуал е да поставите ръцете на пода на разстояние около 60 сантиметра, после да изпънете назад краката, леко разтворени също на около 60 сантиметра, главата назад. След това вдигнете таза колкото е възможно по-нагоре, опирайки се на пръстите на краката и на дланите, като брадата се притисне към гърдите; после отпускате спокойно тялото в изходното положение, изпъвайки главата, колкото е възможно по-назад. След няколко седмици, когато това упражнение ви стане лесно, можете да отпускате тялото надолу, без да докосвате пода. Така мускулите ще бъ\nбъдат напрегнати, и когато тялото е нагоре, и също така, когато е отпуснато надолу. За малко повече от седмица, този ритуал може да бъде изпълняван лесно от повечето хора".\n"Навсякъде, където съм бил, - продължи полковника, - хората са склонни да вземат тези ритуали за изометрични упражнения и е трудно да им бъде обяснено, че те имат повече възстановителна мощ от обикновената гимнастика. която ни е добре позната!\n"Всъщност тези ритуали задвижват вихрите или енерийните центрове със скоростта на нормалното им действие, т.е. със скоростта, присъща за един млад човек, силен и здрав, на около 25 години. При по-възрастни или болни хора, един или по-вече от центровете забавя движението си. Колкото по-бавно е движението, толкова повече частта от тялото, която е под контрола на този център започва да се похабява, да се разрушава и да боледува. Единствената разлика между младостта и старостта е разликата в скоростта, с която се въртят енергийните центрове. Ако се нормализират тези различни скорости, възрастните могат само да се подмладят".\n"Изпълнявайте петте ритуала едновременно, защото те се допълват и заедно представляват едно цяло. Трябва да се изпълняват сутрин или вечер, или сутрин и вечер. Необходимо е да се отбележи, че ако в началото започнете да ги правите сутрин и вечер, това ще създаде възбуда, която би нарушила съня ви. Затова, за препоръчване е, през първите седмици ритуалите да се изпълняват само сутрин. В началото, препоръчвам да се правят по три пъти всеки през първата седмица, после по пет пъти през втората и така през следващите седмици, докато стигнете до двадесет и едно повторения на всеки ритуал; с изключение на първия, който вече ще се прави неограничено време, до достигаме на чувството за виене на свят".\n"По-голяма част от хората, които опитат, намират ежедневната практика на петте ритуала лесна и приятна, особено щом започнат да усещат ползата от нея. Освен това, ритуалите ви отнемат не повече от 20 минути, а на човек в добра физическа форма са му достатъчни 10 минути или дори по-малко. Ако наистина не успявате да намерите достатъчно време, станете сутрин малко по-рано или си легнете вечер по-късно".\n"Вероятно сте забелязал, че някои хора имат състарен вид на четиридесет години, докато други преливат от младост на шестдесет. Тази разлика е в степента на изчистеност на мислите. Ако се усещате млад, каквато и да е възрастта ви, тогава и другите ще ви виждат по същия начин. В деня, когато започнах да изпълнявам ритуалите, си наложих да изтрия от мислите си образа на слабия старец, който бях. По този начин възстанових, в духа си, образа, който имах за себе си, когато бях в разцвета на силите си. Моят много силен стремеж ми даде необходимата енергия. Виждате резултата".\n"За много хора, това може би е подвиг, само защото смятат за невъзможно да се погледнат с други очи. Те са убедени, че тялото ни е програмирано, за да слабее и да остарее рано или късно. Същевременно, след като започнат да изпълняват петте ритуала, ще се почувстват по-млади и изпълнени с енергия, което ще им позволи да променят\nвъзгледа за себе си. Малко по малко ще придобият все по-млад вид и като следствие, хората около тях ще забележат това подмладяване".\n"Но има и една друга много важна промяна за тези, които се стремят към още по-осезателно подмладяване. Съществува един допълнителен ритуал, шестият ритуал, за който ще ви разкажа по-късно".\nСедмичните събирания на "Хималая клуб", както бяхме го нарекли, продължаваха. След десетата седмица, практически всички членове на групата изпълняваха всеки от петте ритуала по двадесет и един пъти. Всички твърдяха, че не само се чувстват от добре по-добре, но намираха също, че изглеждат по-млади. Повечето се шегуваха и утвърждаваха, че вече не казват истинската си възраст. Това ми напомни за случая, когато решихме да отгатнем възрастта на полковника няколко седмици по-рано; бе ни казал, че ще даде отговора си в края на десетата седмица. Този момент настъпи, но той още не ни беше разкрил възрастта си. Някой предложи, всеки да напише на къс хартия възрастта, която дава на полковника. Идеята се прие и в момента, когато той се появи, листчетата бяха събрани.\nСлед като му обяснихме, какво се гласим да направим, полковник Брадфорд каза: "Донесете бележките, за да ги разгледам. После ще ви кажа на колко години съм". С развеселен глас той прочете всеки лист. Всички бяха написали, че е около четиридесетте, а повечето - че е в началото на четиридесетте.\n"Дами и господа, - каза той, - благодаря ви за благосклонността и понеже бяхте искрени с мен, ще ви отвърна със същото. На следващия си рожден ден ще навърша 73 години".\nВ продължение на няколко мига всички го гледаха изумени. Възможно ли беше, един човек на 73 години да изглежда на малко повече от половината на тази възраст? После всички пожелаха да узнаят, защо полковникът е постигнал толкова по-\nзабележителни резултати от тях.\n"Показах ви петте ритуала, които имат за цел да ви върнат младостта, здравето и жизнеността. Те ще ви помогнат също да се чувствате по-млади. Но за да си възвърнете решително младежкия вид, щр трябва да изпълнявате един шести ритуал. Не съм споменавал за него досега, защото щеше да е излишно да говоря за това да сте усетили ползотворното въздействие на петте други ритуала".\n"За да станете свръхмъже или свръхжени, необходимо е да запазите тази жизнена енергия и да я извисите така, че тя да достигне всички чакри, особено седмата. С други думи, трябва да бъдете ергени, за да може енергията за репродуциране да бъде доведена до един по-висш завършек".\n"Да се извиси тази енергия е нищо, на пръв поглед просто, но опитите на човека векове наред са останали неуспешни. В 3ападния свят много религиозни забрани са се провалили, опитвайки се да овладеят тази енергия за репродуциране чрез подтискане. Има един единствен начин да бъде контролирана тази силна потребност и той не е подтискане, а преобразяване и извисяване. По този начин вие не само сте открили "Елексира на живота", както са го наричали древните, но и сте го привели в действие - нещо, което на малцина от същите тези мъдреци се е удало".\n"Шестият ритуал е най-лесното нещо за изпълнение. Трябва да го изпълнявате единствено в момент, когато усетите излишък от сексуална енергия, която имате желание да използвате. За щастие, ритуалът е толкова прост, че можете да го изпълнявате на всяко място и по всяко време, стига да сте усетили необходимост".\n"Изправени, оставете бавно всичкия въздух да излезе от дробовете ви. По време на това дълго издишане, се превийте напред и поставете ръце на коленете. Изкарайте останалия още въздух и с празни вече дробове, се изправете. Поставете ръце не кръста и натиснете. Това движение ще повдигне раменете ви. В това време, глътнете корема, колкото е възможмо, повдигайки гърдите".\n"Останете в това положение, колкото може по-дълго. Когато дробовете отново имат нужда от въздух, вдишайте дълбоко през носа и издишайте през устата. Издишайки, отпуснете ръцете, оставяйки ги да паднат свободно по продължение на тялото. Вдишайте и издишайте дълбоко няколко пъти през носа или устата, Това изчерпва шестия ритуал. Три повторения са напълно достатъчни за да се преобрази сексуалната енергия и по този начин да се извиси".\n"Има една единствена разлика между човек пълен с жизненост, в добро здраве и един свърхчовек или свръхжена. Първият трансформира жизнената си сила в сексуална енергия. Вторите извисяват тази енергия, за да я уравновесят хармонично в своите седем чакри. Затова свръхмъжът или сбръхжената се подмладяват с всеки ден и всеки час. Те създават вътре в себе си истниски "Елексир на живота".\n"Сега разбирате, че "Изворът на младостта" е във всеки един от нас. Петте ритуала - или шест, за да бъдем по-точни - представляват ключа, който отваря вратата към този избор. Спомняйки си за Ponce dе leon и за безрезултатното търсене на "Извора на младостта", намирам, че е било наистина жалко, че се е завърнал с празни ръце, след като бил стигнал толкова далеч в търсенето си. Можело е да достигне своята цел без изобщо да напуска дома си. Но, подобно на мен, той вярвал, че "Изворът на младостта" се криел в някакъв отдалечен кът на земята. Не предположил и за миг, че това, което търсел, чисто и просто се намирало в него".\n"Разберете, че е абсолютно необходимо, за да бъде изпълнен шестият ритуал човек да изпита сексуална възбуда. Несъществуваща енергия не може да бъде трансформирана. Този или тази, който е загубил сексуалните си способности, не може да изпълни този ритуал. В този случай, не се препоръчва дори и да опитвате, за да се избегне всяко обезкуражаване. Такъв човек, без да се притеснява за възрастта си, трябва най-напред да започне да изпълнява другите пет ритуала, за да си възстанови нормалната сексуална възбудимост. От този момент вече, ще си зададе въпроса, дали иска да стане свръхмъж или свръхжена".\n"Не е пренорьчителпо също, да се започва шестият ритуал без искрени намерения. Човек, който не е достигнал своята сексуална зрялост и който трябва да води борба, за да устои, не е още способен да трансформира и извиси репродуктивната си енергия. В такъв случай, тази зле управлявана енергия ще се превърне във вътрешни противоречия. Шестият ритуал е отреден единствено за тези, които са достигнали сексуална зрялост и които искрено се стремят към по-високи цели".\n"Но, повтарям, не мислете да извисявате сексуалното си желание, преди да сте готов да изоставите физическите си нужди, за да можете да се облагодетелствате от предимствата на това висше овладяване. Тогава, този или тази, който направи крачката, ще види усилията си увенчани с успех".\n"За да продължите живота си,\nОт десетата седмица нататък, полковник Брадфорд не присъстваше вече на всички срещи, но въпреки това запази интереса си към "Хималая клуб". От време на време говореше на групата, изяснявайки теми, колкото различни, толкова и полезни и по правило някои от курсистите му задаваха уточнавящи въпроси. Повечето от нас, например, бяха особено заинтересувани от изключително важната роля на храненето в нашето общество. Гледищата бяха противоположни и това ни накара да се обърнем към полковник Брадфорд с молба да ни опише храната на ламите както и тяхното отношение към всичко свързано с хранителните продукти.\nСледващата седмица полковникът ни обясни: "В този хималайски манастир, където бях послушник, нито продуктите, нито количеството на храната не беше проблем. Всеки от ламите изпълнява своята част от работата за производството на необходимото. Всичко се извършва по най-примитивен начин. Дори земята са оре на ръка. Разбира се, могат да използват волове и каруци, но предпочитат прекия контакт със земята. Имат усещането, че да обработваш земята е нещо, което принася огромна полза на човешкото съществувание. Аз лично се уверих, че това е едно изцяло обогатяващо преживяване, което създава чувство на единение с природата".\n"Вярно е, че ламите са вегетарианци, но не прекомерно строги. Ядат яйца, масло и сирене в необходимите количества, за да подсигурят функциите на мозъка, на тялото и на нервната система. В замяна на това, не вкусват месо, защото ламите, силни, в добро здраве и практикуващи шестия ритуал, нямат никаква нужда да ядат месо, риба или пилета".\n"По-голямата част от хората, които като мен се бяха присъединили към ламите не знаеха много по въпросите на правилното хранене и на режима. Но скоро след пристигането си в манастира, всеки показваше отлични резултати на физическо укрепване. И това се дължеше, поне от части, на режима на хранене".\n"Никой лама не е небрежен към храната си. А и не може да си го позволи. Режимът му съдържа добра и чиста храна, но той яде само един вид продукти на всяко хранене. Това само по себе си е една от големите тайни на здравето. Ядейки само един вид продукти на хранене, не може да предизвика неразположение и претоварване на стомаха. Храната се бунтува в стомаха, защото тестените храни се смесват неподходящо с протеините. Например, ако ядете хляб, който е въглехидрат, заедно с протеини като месо, яица или сирене, избухва химическа реакция в стомаха. Това може да предизвика не само газове и физическо неразположение, но с времето, да доведе и до скъсяване на живота, в качествено и количествено отношение".\n"Понякога на масата на ламите, единствената храна е хляб. Друг път пресни плодове и зеленчуци. Понякога също - сготвени плодове и зеленчуци".\n"В началото имах нужда от обичайната си храна и от разнообразието й. Но малко по-късно, успях да огранича храната си само до черен хляб или някакъв плод. Понякога ястие, съдържащо само един зеленчук ми се струваше празнично угощение".\n"Ни най-малко не ви принуждавам да ограничите храненето си до един единствен продукт на хранене или дори да премахнете месото от менюто си. Но ви препоръчвам да отделите въглехидратите, плодовете и зеленчуците от месото, рибата или пилешкото по време на едно и също ядене. Не е погрешно да ядете ястие,съставено само от месо, даже да смесите различни видове месо. Не е грешно да се яде масло, яйца и сирене с ястие от месо или пък черен хляб и, ако обичате, кафе или чай. Но не завършвайте храненето с подсладено ястие или с въглехидрат, т.е. торти, бисквити или пудинг".\n"Маслото се приема за неутрален продукт. Може да се косумира както с въглехидрати, така и с месо. Млякото се съчетава добре с тестените храни. Кафето и чаят трябва де се пият чисти, никога със сметана, но малко захар не може да навреди".\n"Умерената консумация на яйца е друго интересно нещо, което научих по време на престоя си в манастира. Ламите ядат целите яйца само след тежък физически труд. Тогава се случва да изядат едно цяло рохко яйце. Напротив, обикновено ядат жълтъците на сурови яйца, изхвърляйки белтъка. В началото ми изглеждаше разточително да се хвърлят хранителните белтъци. Но в последствие научих, че белтъка на яйцата се усвоява предимно от мускулите и трябва да се яде само след като е изразходвана мускулна сила".\n"Винаги съм знаел, че жълтъците са хранителни, но научих за тяхната истинска захранваща стойност, след като говорих с един друг европеец в манастира. Бе човек, изучавал биохимия. Обясни ми, че само едно кокоше яйце съдържа половината от елементите, необходими на мозъка, нервите и вътрешните органи. Вярно е, че тези елементи са необходми само в малки количества, но трябва да присъстват в менюто ви, ако искате да сте здрави и силни, както психически, така и физически".\n“Има и друго много важно неидо, което съм научил от ламите. Разкриха ми необходимостта от бавното ядене, не за да се спазват добрите обноски, но за да може да се сдъвче правилно храната. Дъвченето е първата стъпка към правилното разтваряне и асимилиране на храната от организма. Всичко, което ядем, трябва да бъде смляно в устата, преди да бъде смляно в стомаха. Ако гълтате храната, пренебрегвайки това жизнено правило, в стомаха ви избухва бомба".\n"Протеините като месо, риба и пилешко имат нужда от по-малко дъвчене отколкото тестените храни, но защо да не бъдат добре сдъвкани и те? Колкото повече се дъвче храната, толкова е по-хранителна. Като следствие, ако дъвчете правилно, ще можете да намалите количеството почти на половина”.\nМного неща, към които бях привикнал преди да вляза в манастира, ме шокираха след заминаването ми, две години по-късно: Първото, което забелязах, пристигайки в един от най-големите градове на Индия, бе внушителното количество храна, консумирана от тези, които можеха да си го позволят. Видях един човек да изяжда по време само на едно хранене количество продукти, което би било достатъчно да се нахранят четирима лами след тежък труд на полето. Но разбира се, ламите не биха и посмели да поемат храна в такава комбинация на продуктите.\nТози проблем ме ужаси. Привикнал на един или два вида продукти на хранене, бях смаян, преброявайки двадесет и три по време на едно гостуване. Не е чудно, че европейците имат толкова лошо здраве. Те изглежда напълно пренебрегват връзката между храната, здравето и силата.\n"Правилното хранене, подходящото съчетаване на продуктите, количеството на храната, пригодено към един здрав начин на приемане на храната: всичко това дава забележителни резултати. Ако имате няколко килограма в повече, това ще ви помогне да се освободите от тях. Ако сте по-слаб - ще можете да си възвърнете теглото. Има много други въпроси, отнасящи се до храненето, които бих искал да засегна, но времето е ограничено. Просто запомнете следните пет правила:\n1. Не яжте никога тестени храни и месо по време на едно и също хранене, даже и да сте в добро здраве и сила - това едва ли ще е непосилно за вас сега.\n2. Ако кафето ви създава неприятности, пийте го чисто, без мляко или сметана. Ако продължава да ви дразни, не пийте повече.\n3. Дъвчете храната, докато не стане течна и намалете количеството на храната, която поемате.\n4. Яжте жълтъци един път дневно, непосредствено преди или веднага след ядене но не по време на храненето.\n5. Намалете максимално броя на продуктите на едно хранене.\nСлабото тяло отслабва духа"\nПОСЛЕДНИ СЪВЕТИ НА ПОЛКОВНИКА\nБрадфорд посети за последен път "Хималая клуб", преди да тръгне огпново на път и да се върне в родната си Великобритания. Бе решил да развие различни въпроси, освен петте ритуала, които подпомагат процеса на подмладяването. Застанал пред групата, той ни се струваше по-жизнен, по-бодър и силен от всякога. След завръщането си от Индия, той вдъхваше впечатление за съвършенство. Но въпреки това, не бе престанал да се усъвършенства и продължаваше да работи над себе си.\n"Преди всичко, - обясни полковникът, -дължа извинение на всички жени от групата, защото по-голямагпа част от нещата, които ще споделя с вас тази вечер се отнасят преди всичко за мъжете. Разбира се, петте ритуала са, както съм казвал и преди, също така полезни за мъжете, както и за жените. Но катоо мъж, бих искал да засегна един важен за мъжете въпрос".\n"Ще започна с мъжкия глас. Знаете ли, че специалистите могат да преценят сексуалната жизненост на един мъж само чрез слушане? Всички сме чували слабия и изтънял глас на един мъж на напреднала възраст. За нещастие, ако гласът на остаряващ човек започне да се променя по този начин, това означава, че е започнало физическото разрушаване. Ще ви обясня."\n"Петата чакра, в основата на гърлото, контролира гласните струни и също е пряко свързва с първата чакра на сексуалното ниво на тялото. Разбира се, всички чакри са свързани помежду си, но тези две са в известен смисъл, споени в едно. Това, което влияе на единия център, влияе и на другия. Като следствие, ако гласът на един мъж е тънък и слаб, означава, че сексуалната му жизненост е много ниска. И ако има малко енергия в първата чакра, можете да се обзаложите, че това се отнася и за останалите шест".\n"Всичко, което трябва да се направи, за да се усилят първата и шестата чакра, както и останалите, е да се изпълняват петте ритуала. Но има и друг начин, който мъжете могат да използват, за да ускорят процеса на възстановяване. Наистина е много лесно.\nДостатъчно е да си наложите да понижите тоналността на гласа си. Следете гласа си и когато се чуете да говорите по-тънко, регулирайте регистъра. Слушайте мъжете, имащи хубав плътен глас и вземете тон от този звук. После, когато говорите, задръжте гласа си във възможно най-мъжествения регистър".\n"За един много възрастен мъж това ще се стори твърде трудно, но резултатите са отлични. Първо, ниската вибрации на гласа ви ще ускори въртенето на чакрата в основата на гърлото. Това от своя страна, ще подпомогне ускоряването на чакрата на сексуалното ниво, която представлява вратата за приемане на жизнена енергия. С повишаването на енергийния приток, скоростта на чакрата на гърлото ще се повишава все повече, понижавайки тоналността на гласа".\n"Има млади мъже, които имат силен и здрав вид сега, но за нещастие, не за дълго. Причината е, че гласът им никога не е успял напълно да узрее, оставайки си твърде висок. Тази хора, както и възрастните, за които говорих преди това, могат да постигнат прекрасни резултати, ако опитат съзнателно да понижат тоналността на гласа си. Това ще подпомогне по-младите да съхранят мъжествеността си, а възрастните да си я възвърнат".\n"Наскоро се запознах с едно прекрасно упражнение за гласа. Както повечето ефикасни неща, то е много просто. Когато сте сами или сте някъде, където е достатъчно шумно, за да не обезпокоявате околните с гласа си, кажете ниско, главно през носа "Мимм-Мимм-Мимм-Мимм", Повторете няколко пъти, понижавайки тона постепенно, докато стигнете възможно най-ниската степен. Това упражнение е особено ефикасно сутрин, когато тонът на гласа и без това е нисък. И после, наложете си да задържите гласа си нисък през целия ден".\n"Напредвайки, упражнявайте се в банята, за да можете да възприемате вибрациите на гласа си по-добре. След това, опитайте се да постигнете същия ефект в голяма стая. Усилването на вибрациите на гласа ви ще ускори и останалите чакри, преди всичко първата, на сексуално ниво, както и шестата и седмата в главата".\n"С възрастта гласът на жените може също да изтънее и отслабне и те могат да използват споменатите средства. Разбира се, гласът на една жена е естествено по-висок, отколкото на мъжете и жените не трябва да понижават тона на гласа си, докато заприлича на мъжки. Напротив, за една жена, имаща мъжки тембър, ще е редно да го повиши, използвайки същите упражнения".\n"Ламите пеят едновременно, понякога с часове, в твърде нисък регистър. Важно е не пеенето само по себе си или значението на думите, а вибрацията на гласовете и въздействието върху седемте чакри. Преди много хилядолетия ламите са открили вибрационните качества на звука "О-мм...". който е много мощен и ефикасен. Мъжете, както и жените ще имат несъмнена полза, ако пеят този звук няколко пъти всяка сутрин и да го повтарят в течение на деня, всеки път, когато това е възможно".\n"Прави, изпълнете гърдите с въздух и издишайте бавно произнасяйки звука “О-ммм...". Издишайте наполовина, с "О..." и останалата половина с "Мммм...". Почувствайте "О..." да вибрира в целия гръден кош и "Мммм..." в носните кухини. Това просто упражнение спомага изключително за хармонизирането на седемте чакри и ще усетите ползата от него от самото начало. Не забравяйте. Вибрацията е важна, не актът на пеенето, нито значението на звука".\n"Добре, - каза полковникът след кратки пауза, - всичко, което съм ви казал досега се отнася до седемте енергийни центра. Но искам да ви издам и други тайни, които могат да подмладят всички ни, дори и да не касаят пряко енергийните вихри”.\n"Ако беше възможно да извадим един мъж на възраст от тялото му и да го поставим в едно младо тяло на около 25 години, ще видите, че той ще продължава да изглежда "състарен", запазвайки същото поведение, което точно го е състарило. Същото се отнася и за жената."\n"Макар че, по-голямата част от хората се оплакват от възрастта си, истината е, че стареенето, с всичките неудобства, с които е свързано, определено им доставя удоволствие. Необходимо а да се каже, че това победение ни най-малко няма да ги подмлади. Ако един възрастен човек искрено желае да се подмлади то той трябва да мисли, да действа и да се държи като млад човек и да изкорени привичките и\nманиерността на старостта".\n"Преди всичко, трябва да се обърне внимание на стойката. Стойте изправени! В началото на този курс, някои от вас бяха толкова прегърбени, че приличаха на въпросителни знаци. Но с възвръщането на жизнеността и нарастването на въодушевлението ви, позата ви се променяше също. Това е много добре, но не спирайте дотук. Мислете за стойката си по време на ежедневните си занимания. Дръжте гърба изправен, изпънете гърдите, вдигнете брадичката и изправете високо главата. Веднага сте махнали още 20 години от вида си на 40-годишни".\n"Освободете се от маниерите: на старостта. Ако ходите, решете първо къде отивате и после, вървете право към целта. Не се влачете; вдигайте крака и стъпвайте твърдо. Внимавайте къде стъпвате и в същото време не изпускайте от поглед всичко, което срещате по пътя".\n"В хималайския манастир имаше един човек европеец като мен, на когото не бихте дали повече от 35 години и който се държеше като 25-годишен. В същото време бе на повече от 100-години. Ако ви к'ажа колко години над стоте -няма да:ми повярвате".\n"За да се извърши подобно чудо, трябва най-напред да го пожелаете. Трябва да приемете не само идеята, че това е възможно, но и че ще го постигнете. Ако подмладяването ви се е струвало невъзможна мечта, то и ще си остане невъзможна мечта. Но в момента, в който осъзнаете прекрасната реалност, че действително можете да подмладите вида си, здравето и поведението си и щом съсредоточите енергията си върху постигането на тази реалност, вие вече сте изпили първата глътка от лечебните води на "Извора на младостта".\n"Петте ритуала, на които ви научих са инструмента, средството, даващо ви възможността да постигнете своето лично чудо. В края на краищата, простите неща в живота са най-мощни и най-ефикасни. Ако продължите да изпълнявате ритуалите със старание, ще бъдете богато възнаградени".\n"Много ми бе приятно да забелязвам напредъка ви ден подир ден, - завърши полковникът. - Научих ви на всичко, на което съм способен за момента. Продължителното извършване на петте ршпупла ще открие за вас пътища към нови учения и по-нататъшен напредък в бъдеще. Други хора имат нужда от знанията, които ви дадох, затова е време да се посветя на тях".\nС тези думи полковникът се сбогува с нас. Този невероятен човек заемаше особено място в сърцата ни и ние съжалявахме, че ни напуска. Но от друга страна, споделяхме идеята, че други трябва скоро да получат това безценно знание, което той великодушно бе споделил с нас. Всъщност, чувствахме се възнаградени. Защото малко са тези, в цялата история на човечеството, които бяха имали привилегията да се запознаят с древната тайна на "Извора на младостта".\nДРУГИ ТАЙНИ ЗА МЛАДОСТ И ДЪЛГОЛЕТИЕ ОТ Д-Р ШАЛЕР\nОт петнадесетина години Фондация "Слънце", ръководена от д-р Шалер и действаща с екип от всеотдайни сътрудници извършва задълбочена работа, разработвайки и експериментирайки различни теории в областта на храненето, на детоксикацията и изобщо на здравето.\nУбедени, че "Здравето е нещо. което се учи", предлагаме няколко важни извадки от основните книги, издавани в следствие на извършените изследвания.\nДА СЕ НАУЧИМ ДА СЕ ЧИСТИМ ОТ ОТРОВИТЕ\nключ към дълголетие и здраве\nВъпреки повишаващото се замърсяване но околната среда, все още е възможно да запазим формата си в западния свят, като се научим да управляваме богатството на нашето здраве. :\nТова зависи до голяма степен от правилното функциониране на нашите органи за почистване, наречени отделителни органи. Докато количеството на токсините остава в\nграниците на способностите на организма за очистване, ние се чувстваме добре сравнително постоянно; но щом започнем да поемаме от въздуха, водата и храните, повече разлагащи се или вредни вещества, претоварваме процеса на отделяне и отравяме организма си. Тогава се появяват симптомите, вследствие от претоварването на отделителните органи и от усилията на тялото да се опита да се очисти по други пътища. Обмяната на веществата в тялото ни произвежда отпадъци, както и разтворени токсини, които се изхвърлят чрез дебелото черво, бъбреците, черния дроб, белия дроб и кожата. Натоварванията на съвременния живот създават стресово състояние, което затормозява отделителните функции и задълбочава интоксикацията на организма.\nНачинът на живот на съвременните западни общества, с техните замърсявания на околната среда и физически претоварвания, е причината за състоянието на интоксикация, което поражда остри заболявания, които са свързани винаги с усилията на организма да се пребори с вътрешното замърсяване на тялото. Ако претоварването с токсини продължи, се установяват хронични заболявания.\nДа вземем един пример: научните проучвания доказаха пряката връзка между прекомерната употреба на преработени животински храни и хроничния запек, който е определящ фактор при появата на дегенеративни заболявания на храносмилателната система. Като не поемат достатъчно пресни зеленчуци, богати на целулоза, витамини и минерали, ензими и естествени биологични вещества, западните хора издълбават гроба си със собствените си зъби".\nИзучавайки обобщено двете основни болести на цивилизацията, на които са жертва жителите на индустриалните страни - ракът и сърдечно-съдовите болести -установяваме, че основните фактори, благоприятстващи равзитието им са:\n- 25% тютюн\n- 25% месо\n- 10% други храни, богати на мазнини\n- 15 % млечни продукти, яйца\n- 15 % алкохол, кафе, чай, захар, стрес, недоспиване, изкуствени храни\n- 10 % затлъстяване.\n(Тези фактори са определени съобразно изследвания, извършени върху навиците на живот на милиони хора).\nТака 80 % от най-страшните смъртоносни болести на нашето време са пряко свързани с прекомерното приемане на вещества, които нашият организъм не може да понесе обикновено или понася само в малки дози, за да могат отделителните органи да се справят с тях. Западната медицина на двадесетия век е преди всичко ориентирана към диагностицирането на болестите и начините на потушаване на симптомите, главно чрез външни на човека средства (хирургия, химиотерапия и т.н.), но тя е загубила общата представа за човешкото същество и за положителната роля на болестта.\nИмам предвид, че това винаги е свързано с едно усилие на тялото да възстанови своето равновесие. Вместо да се "затапят" симптомите, трябва да се вслушаме в техните послания и да помогнем на тялото да се излекува само. В тази светлина, най-важното не е толкова да се действа на нивото, на което токсините предизвикват (неприятности, а по-скоро - да се намали главната степен на интоксикация на тялото, за да му дадем възможност да се почисти, да се обеззарази, да се възстанови. Начините, с които организмът ни разполага за тази цел са с невероятна сила. Във възможностите на всеки е, да се се освободи от робството на болестта за да се превърне в строител на собственото си здраве, научавайки се да поддържаме силите за самовъзстановяване на организма.\nДокато съществува равновесието, т.е. натрупването не превишава отделянето, можем да сме подвижни, да живеем без ограничения и твърди мерки... Щом равновесието се разклати, веднага забелязваме симптомите, породени от интоксикацията на тялото ни.\nОсновните фактори за отравянето, което може да претовари отделителните ни органи при поемането им са следните:\n- алкални сапуни\n- козметични кремове, дезрдоранти. По-голяма част от веществата, положени върху кожата, затрудняват нейното дишане. Козметичните продукти трябва да .бъдат смилаеми, защото кожата е своебразен "стомах", орган за поемане...\n- атмосферно замърсяване,\n- емоционални претоварвания (увеличават амплитудата на дишането)\n- липса на упражнения (физическите упражнения са най-добрия естествен стимулатор на дишането)\n- денатурирани храни (много вредни вещества се изхвърлят с издишания въздух и дихателната лигавица)\n- кафе, чай, какао, възбуждащи вещества\n- захар и рафинирани храни\n- претоварване с животински мазнини и недостиг на растителни храни\n- денатурирани храни (черният дроб "голямата пречиствателна фабрика” натоварена с неутрализирането на хранителните токсини)\n- недостиг на вода\n- декатурирани храни\n- същите елементи като за черния дроб\n- запек (едно обилно облекчение на червата или няколко на ден е необходимо, за да не се поемат наново отровите, изхвърлени от стомаха)\nВсяко постоянно и прекомерно стимулиране намалява отделителните ни функции - силни шумове и светлина, ярки цветове, агресивни форми, миризми на химически продукти, изкуствени вкусове, контакт с изкуствени тъкани. Тези фактори създават стресово състояние, което затруднява нашите физиологически функции. Колкото по-силно е било натоварването на тялото през деня, толкова по-голяма нужда има то през нощта от време за сън, необходим за очистване и възстановяване. Очистителните функции са във върха си през втората половина на нощта и приключват в началото или в средата на сутринта. Колкото по-интоксициран е организмът, толкова по-уморени се събуждаме, със серия от симптоми, отговарящи на усилията на отделителните органи за освобождаване от прекомерните отрови:\n- умствени симптоми: подтиснатост, чувство на обърканост, отпадналост, бавно съобразяване, слаба памет, нерешителност.\n- емоционални симптоми: чувство на умора, депресия, липса на работоспособност, лошо настроение, неспокойство\n- физически симптоми: подути или залепнали клепачи, зачервени очи, жълти склери, замъглен поглед, постоянна хрема, запушен нос, залепнала или пресъхнала уста, езикът е обложен в бяло или жълто, кашляне и храчене, лош дъх, болки в основата на космите, болки в главата, стомаха, червата или други части на тялото, тежест, схващане и слабост в ставите и мускулите, смущения на кожата и косата; виене на свят, обща умора.\nВсички тези симптоми означават претоварване на отделителната система и начало на обща интоксикация и изчезват няколко секунди след като сме приели какъвто и да е стимулант (кафе, чай, алкохол, тютюн, храна).\nВсъщност стимулантите - или самият факт на яденето - блокират механизмите на очистването; подобряването на състоянието е незабавно, но отделителните функции са прекъснати преди ежедневната им работа да е извършена напълно. Отровите, които не са изхвърлени, са задържани надълбоко и се поемат ден след ден. Най-добре би било, ако след събуждане се пие само вода с телесна температура или да се ядат плодове, съдържащи повече вода и да не се започва ядене преди появата на истински глад.\nЩом един от отделителните органи е претоварен, тялото ще разшири функциите на другите отделителни органи. Ако това се окаже недостатъчно, то ще прерупреди "собственика" на организма чрез по-остри симптоми, после се появяват периодични кризи в отделителната система. По-голяма част от възпаленията и инфекциите съответстват на усилия, положени от тялото да со освободи от веществата, които замърсяват клетките и междуклетъчните пространства. Вирусите и бактериите не са толкова вредни (външни заплахи).\nТяхната роля е необходима, за да могат механизмите за самоотбрана на тялото да предотвратят и контролират тяхното действие. Ако острите заболявания се подтиснат с лечение премахващо само симптомите (повечето лечения с химически препарати само блокират механизмите на очистване, предизвиквайки незабавно подобряване на усещането на болния за състоянието


Евтини хотели за нощувка в София - Труд\nЕвтини хотели за нощувка в София\nНа 28 септември ще можете да нощувате по-евтино в столицата като част от инициативата „Нощ на хотелите”.\nТуристите в столицата ще могат да посетят безплатно забележителности\n69 лв. за пет звезди, офертата е само за двойки\nОт романтична вечер в столичен хотел на изгодни цени можете да се възползвате на 28-ми септември. Тогава за първи път в София ще се проведе „Нощ на хотелите”. Идеята е чрез инициативата да се промотират атракциите и възможностите за отдих в столицата. За целта хотелите ще предлагат нощувки на по-ниски от обичайните си цени. Така нощувка за двама в 3-звезден хотел, включен в инициативата, ще струва 49 лв., в 4-звезден - 59 лв., а в 5-звезден - 69 лв. Офертата е валидна единствено за двойки, както уточняват организаторите - независимо от пол и раса. В обявената сума е включена и закуска. Цените ще зависят само от категорията, а не от конкретното място за настаняване. Към момента в кампанията за рекламиране на столицата са са включили над 20 места за настаняване.\nОт своя страна Столична община също прави комплимент към своите гости. Затова част от атракциите в София ще бъдат безплатни за посещение в дните на кампанията - 28 и 29 септември. Без да плащате входна такса ще можете да разгледате парка Врана, Регионалния исторически музей - София, Зоологическата градина или да се включите в безплатна пешеходна обиколка на града.\nИдеята е инициативата да се разрасне и в други български градове, подобно на нощта на музеите, в която достъпът до различни атракции е безплатен. Датата също не е избрана случайно, тъй като 28 септември е денят след международният празник на туризма, който се чества на 27 септември.


Ремонт на външни щори - заяло въже | Форум "Направи сам"\nРемонт на външни щори - заяло въже 11 мнения\nчет май 07, 2020 4:42 pm\nИмам външни щори, които работят нормално. Проблем има с едното крило и той е, че при максимално отваряне на щората тя заяжда горе на мястото, където се навива. Не може да се мръдне с механизма отвътре. За дя се раздвижи трябва отвън да се хване щората и да се дръпне леко. Днес беше в такова положение и изведнъж се откачи сама, спусна се 50 см надолу и в момента въжето е заяло и не може да се движи. Ако се дръпне надолу се усеща съпротивление все едно ще се скъса. Моля помагайте, тъй като прозореца е на много кофти място и е малко невъзможно да отворя механизма отвън и да видя защо е така.\n11 мнения в "Ремонт на външни щори - заяло въже"\nчет май 07, 2020 5:06 pm\nНе е необходимо да отваряте отвън. Като отворите прозореца, ще видите макарата с въжето. Най-вероятно въжето е излязло от макарата.\nДруга причина - разместени ламели и някой от тях опира там, където трябва да влезе в релсата. Оправя се като се побутне в правилната посока, също от вътре.\nЕй, какви времена доживяхме! Депутатите 2 месеца без заплата и хайде в "направи сам"\nчет май 07, 2020 5:17 pm\nПрозорецът не се отваря, затова казах, че нямам достъп до външния механизъм.\nПрозорецът е ъглов и разваленият е единичен. Този от другото рамо на ъгъла може да се отвори, но въжето е от далечната страна на прозореца и не мога да го достигна . Въпроса ми като цяло е дали млга да го направя сам или трябва да викам алпинисти.\nчет май 07, 2020 5:34 pm\nАко си такива щори каквито си представям, то горе има ролка в една кутия. Отваря се кутията и се намества леко самата ролка, където се навива пвц-то. Това би трябвало да освободи заялото въже. Ако не стане се проследява целия път на въжето тръгвайки именно отгоре където обясних. Едно време имах такива външни и няколко пъти съм я правил тази процедура с наместването. Просто от време на време пропада и спъва целия процес.\nчет май 07, 2020 5:50 pm\nчет май 07, 2020 5:34 pmjorkata.petkov написа:\nЯсно. Друг вариант няма, така ли? Понеже няма как да отворя кутията отвътре.\nчет май 07, 2020 8:40 pm\nчет май 07, 2020 5:17 pmdeputata написа:\nЩом не се отваря, трябва да извадите стъклопакета. С алпинист ще струва доста повече.\nНе вярвам щорите да са монтирани от алпинист. Просто стъклопакета го е нямало при монтажа. Трябва да го няма и при ремонта.\nчет май 07, 2020 8:42 pm\nАко въжето е изскочило от ролката, само чрез отваряне на кутията става.\nТези щори с каква кутия са:ПВЦ или алуминиева?\nчет май 07, 2020 8:50 pm\nчет май 07, 2020 8:42 pmmiliad написа:\nАлуминиева е мисля, все пак утре ще проверя със сигурност и ще пиша тук.\nчет май 07, 2020 9:11 pm\nКакто описа проблема, и аз мисля че е алуминиева. Честито. Кутията е нитована,но за сметка на това се сваля лесно.\nпет май 08, 2020 10:11 am\nНа Ролпласт са щорите и мисля, че са алуминиеви.\nТема "Ремонт на външни щори - заяло въже" | Включи се в дискусията:


Илия Баташки посети фабриката на SARS Груп\nПетък, 19 Юни 2009 20:00\nМажоритарният кандидат на Коалиция за България се ангажира с ограмотяване на малцинствени групи\nМажоритарният кандидат за народен представител доц. д-р Илия Баташки се срещна вчера с ръководството и работниците на фабриката за перилни и миещи препарати SARS Груп. Срещата бе инициирана от генералния директор Ахмед Куртулду и неговите служители. Предприятия като вашето са гръбнакът на българското производство, каза доц. Баташки пред присъстващите. В пловдивската фабрика работят около 240 служители, като 80% от тях са от представители на малцинствени групи, обясниха от фирмата. Целта на SARS Груп не е единствено да осигури работни места. Социалната ни програма предвижда и възможност за обучение на нашите служители, каза Куртулду. Той обясни, че има желание да организира тримесечни курсове за ограмотяване на работниците от малцинствените групи. А след завършване на обучението си те да се сдобият със сертификати.\nДоц. Баташки се ангажира заедно с настоящия зам.-министър на образованието Кирчо Атанасов да представят пред МОН становище за организирането на ограмотителни курсове не само в Пловдив, но и в цяла България. Мажоритарният кандидат определи позицията на г-н Куртулду като изключително достойна и похвална, защото с нейното представяне пред образователното ведомство може да се даде началото на една полезна инициатива в национален мащаб.\nЗатруднено остава придвижването на голяма част от служителите ни от кв. Столипиново до кв. Кършияка, където се намира фабриката, сподели Куртулду пред доц. Баташки. Мажоритарният кандидат на Коалиция за България заяви, че в качеството си на общински съветник в местния парламент, ще се обърне към Транспортната комисия с молба за оптимизиране на градския транспорт и за откриване на активно действащи автобусни линии, съобразени с работното време във фабриката и околните предприятия, които са в северната индустриална зона на Пловдив.\nОще в тази категория: « Атанас Папаризов: Бюджетен дефицит - срив за икономиката Емил Стоянов продаде тв "Европа" наполовина »


ал-Анкабут-29, Сура 29-Паякът (ал-Анкабут) стих-29\nСвещеният Коран » Джуз'-20 » страница-399 » Сура ал-Анкабут » 29/ал-Анкабут-29\n29/ал-Анкабут-29: Нима при мъже ще ходите и ще дебнете по пътищата, и ще вършите порицаваното при сбирките ви?” А отговорът на народа му бе: “Донеси ни тогава мъчението на Аллах, ако си от праведниците!” (българската транслитерация: E иннeкум лe тe’тунeр риджалe уe тaктaунeс сeбилe уe тe’тунe фи надикумулмункeр(мункeрe), фe ма канe джeуабe кaумихи илла eн калу’тина би aзабиллахи ин кунтe минeс садикин(садикинe).)\nСура 29-Паякът (ал-Анкабут) стих-29\nСлушайте Коран: 29/ал-Анкабут-29\nбългарската транслитерация: E иннeкум лe тe’тунeр риджалe уe тaктaунeс сeбилe уe тe’тунe фи надикумулмункeр(мункeрe), фe ма канe джeуабe кaумихи илла eн калу’тина би aзабиллахи ин кунтe минeс садикин(садикинe).\nНима при мъже ще ходите и ще дебнете по пътищата, и ще вършите порицаваното при сбирките ви?” А отговорът на народа му бе: “Донеси ни тогава мъчението на Аллах, ако си от праведниците!”\nСравнете всички български преводи на Сура ал-Анкабут, стих 29


Нова по-висока цена на Гражданската отговорност?! - izbiram.bg\nНачало » Новини » Нова по-висока цена на Гражданската отговорност?!\nНова по-висока цена на Гражданската отговорност?!\nГражданската отговорност, има ръст от 6% за последните 12 месеца, a най-предпочитаните компании за тази застраховка са Лев Инс и Бул Инс\nЧовек колкото и добре да живее, все някога опира до застрахователните компании. И ако допреди няколко години това се отнасяше с пълна сила най-вече за автомобилното застраховане, то напоследък постоянен ръст бележат и другите видове застраховки, като имущество, злополука и живот.\nНай-търсената застраховка, а именно Гражданската отговорност, има ръст от 6% за последните 12 месеца, а най-предпочитаните компании за тази застраховка са Лев Инс и Бул Инс. Двете компании са реализирали съответно 83.12 милиона и 76.30 милиона лева. Това прави ръст от 11.78 и 27.08 на сто.\nТретата най-търсена компания, за задължителната Гражданска отговорност, е ОЗК Застраховане, която е реализирала премиен приход от 34.09 милиона лева.\nКакво ще стане с цената по Гражданската догодина?\nПо този въпрос застрахователите са разделени на две. Според част от бранша в следващите няколко години цената ще върви нагоре, като единственият въпрос ще е с какво темпо. Това е така, защото събитията, които застрахователите трябва да платят не намаляват, а се увеличават. Увеличават се също така лимитите по полицата, а съдилищата присъждат все по-високи и по-високи обезщетения.\nСпоред друга част от бранша на пазара има твърде голяма конкуренция и увеличението на цената ще доведе до отлив на клиенти. Така, че повечето компании ще се въздържат от поскъпване на полицата.\nКое ще надделее прагматизма на компаниите или желанието за повече клиенти, само бъдещето ще ни покаже.\nКои са лидерите в бранша?\nПрипомняме, че автомобилното застраховане формира 71,35% от застрахователният пазар у нас, а за първите 7 месеца, водещите 7 компании в Общо застраховане са:\n•\tБулстрад Виена Иншурънс груп с 12.7%;\n•\tЛев Инс с 11.9%;\n•\tАрмеец с 11.7%;\n•\tДЗИ Общо застраховане с 10.3%;\n•\tАлианц България с 9.8%;\n•\tБул Инс с 9.6% и\n•\tДженерали застраховане с 7.9%.\nЗа първите седем месеца на годината застрахователите са изплатили обезщетения в размер на 496 милиона лева, което е по-малко с около 20 милиона спрямо същия период на миналата година.\nКакво се случва с „Животозастраховането”?\nСпоред справка на Комисията по финансов надзор (КФН), от началото на годината до края на юли общата стойност на продадените полици „Живот” е 266.8 милиона лева, което спрямо същия период на миналата година прави ръст от 9.93%.\n80,8 на сто от пазара на този вид застраховки се държи от пет компании, като четири от тях са с пазарен дял от над 10%. Ето и първенците:\n•\tАлианц България Живот с 27.3%;\n•\tБулстрад Живот Виена Иншурънс груп с 17.9%;\n•\tУника Живот с 14.1%;\n•\tДЗИ Животозастраховане с 11.9% и\n•\tОББ – Метлайф с 9.6%.\nЗа разлика от компаниите в Общо застраховане, животозастрахователите са платили около 20 милиона лева повече обезщетения, спрямо същия период на миналата година, т.е. 98.2 милиона за първите седем месеца на 2016г., спрямо 77.8 милиона лева за същия период на миналата година.


Кредити за нелоялни клиенти – ПРОВИДЕНТ\nБанките отказват да отпускат заеми на тези, които в миналото са имали просрочия и необслужвани кредити, а това е повлияло негативно върху репутацията им на кредитополучатели в Централния кредитен регистър. Просрочените кредити са закъснения, които са довели до съдебни решения за събиране на вземания от съдия изпълнители. Какво да правим, когато банките не ни дават пари заради лоша кредитна история?\nДобре е да знаете, че поради електронно поддържаната софтуерна система от база данни в наши дни, финансовите институции са склонни да не отпускат кредити на хора, които не плащат навреме задълженията си. Това може да са не само традиционни кредити, но и задължения към мобилни оператори, които са натрупали дългове по сметки за комунални услуги и такива, които не внасят своите осигуровки.\nИма и такива кредитори обаче, които смятат, че не винаги причината за всичко това е по вина на клиента. Не е необичайно, когато банките третират клиента като рисков и считат, че той няма достатъчно висока кредитоспособност, за да му отпуснат заем. При оценката на кредитополучателя друга банка може да приеме, че дори и клиента да има непогасени задължения, то те са твърде малки и са в самия край на погасяването на един по-голям кредит. Тогава някои банки може да приемат съществуващия остатък от дълга за несъществен и да преценят, че една такава финансова тежест върху портфейла на гражданите, не е от значение за тях. Те също могат да бъдат толерантни към хора с малко опит на последната работа, макар че по принцип банките имат изискване клиентите да работят поне около половин година на последната си работа. В такива случаи се оценява профила на професията (индустрията), в която лицето работи и възнаграждението на тази професия. В края на краищата, важно е да се изчисли колко бързо клиентът може да намери работа, ако я загуби, защото в противен случай, той ще стане един от многото нередовни платци, които носят неприятности на банките.\nPrevious: Previous post: Банки работещи с лошо цкр\nNext: Next post: Кредит без посещения банка


Mass Effect 3: мултиплейъра\nКакто се очакваше, онлайн режимът в Mass Effect 3 вече е потвърден. И отново както повечето наблюдатели предполагаха става въпрос за ко-оп игра, която позволява на цели четирима участници да опитат приключението заедно.\nМултиплейър режимът в Mass Effect 3 ще се развива отделно от сингъл кампанията и ще бъде базиран на самостоятелни мисии. В същото време той няма да бъде напълно самостоятелен, а това, което се случва в него ще има известно влияние върху събитията от кампанията.\nСпоред Кейси Хъдзън от BioWare събирането на четирима играчи ще им позволи "да намерят алтернативен метод за постигане на решаваща победа срещу най-сериозната заплаха, която някога е застрашавала човечеството и цялата галактика".\nВ мултиплейър ще имате избор между голяма селекция от класове и раси, с които да играете. Единствено Шепърд и екипажът му са запазени единствено за кампанията.\nУспоредно с мултиплейъра BioWare разкри и режима Galaxy at War, който на пръв поглед наподобява на Galactic Conquest от Star Wars: Battlefront 2'. Освен това Хъдзън подчерта, че играта в онлайн режимите в никакъв случай няма да ви лиши от важните части на кампанията, а по-скоро ще ви позволи да видите и изживеете някои епизоди от нея по различен начин.\n"Напълно възможно е да постигнете най-добрия край на играта като участвате само в сингъл кампанията", обяснява той.\nпрофил » gua543 каза на 12.10.2011, 14:52 ч. :\nА всички казваха, че това мултито ще е нещо лошо. А и PCMania - не трябва ли да сте обективна медия? Тая картинка дето Шепърд реве, че ще има мулти в играта (то няма за какво друго да реве освен че сигурно ще го убият накрая) - може би има хора които нямат нищо против мултиплейъра. Колкото и невероятно да ви се струва.\nпрофил » just_gamer каза на 12.10.2011, 14:54 ч. :\nI kvo kat ima multi we da nebi svetu da svurshi da vi ebu i v amatiorite deeba boklucite ti KVO KAT IMA MULTI NEMA DA HVANETE GOSPOD ZA HUQ SPOKOINO BAHTI LAMERITE.\nпрофил » generalan1 каза на 12.10.2011, 16:44 ч. :\nчовек, пиши на кирилица\nпрофил » Ragnarous каза на 12.10.2011, 15:33 ч. :\nТи си за заточение, по не една и две причини... Хубаво е в игрите да има мултиплейър, така играта събира по-широка аудитория, така е по-забавно, така парите малко от малко си струват, но аз не съм фен на поредицата и не се вълнувам от това дали феновете ще си получат качественият мултиплейър.\nпрофил » Azriel каза на 12.10.2011, 15:44 ч. :\nАре първо да излезе играта и тогава да коментираме стрували мултито или не независимо дали става дума за ко-оп или деадмач.\nпрофил » X-ray каза на 12.10.2011, 16:08 ч. :\nОтдъхнах си. След фиаското с ДА2 бях почнал да губя вяра в хубавите игри.\nпрофил » Stunkata8 каза на 12.10.2011, 16:13 ч. :\nMEh звучи ми интересно на мене и се радвам, че ще е там мултито като за проба, не за друго! Аз съм голям фен на ME и главно си чакам кампанията, но не ми пречи да добавят мулти (пише си го, че няма да вреди на кампанията просто може да даде един страничен край, странично развитие и то ЕДНО).\nТоя galactic mode може и да ми се хареса! Звучи ми на rpg стратегичен елемент!\nпрофил » SolidSatan каза на 12.10.2011, 19:02 ч. :\nПредполагам, ще пуснат едно видиенце, така да видим и ние за какво става въпрос :)\nпрофил » Ghost_Leader каза на 12.10.2011, 19:25 ч. :\nНе е геймплей,но пак е по-добре от нищо.\nпрофил » veluvian каза на 12.10.2011, 21:26 ч. :\nАз не съм ориентиран към мултиплейър кампаниите, но се радвам, че ще се предложи и такава насока. Действително при Assassin's Creed Brotherhood мултиплейъра изобщо не развали поредното сингъл усещане и отново си беше на ниво. Така, че мисля и Bioware няма да се изложат. Стига да видим поредния качествен и дълъг сингъл.\nпрофил » Ragnarous каза на 13.10.2011, 09:37 ч. :\nУспех им пожелавам както при Dragon Age II


Sogdiana - НАЙ-НИСКИ ЦЕНИ от agoda.com\nTriq Ross, Пийсвиле, Сейнт Джулианс, Малта - Покажи на картата\nПриятен 6,4 (662 отзива)\nSogdiana се намира само на 200 метра от крайното пристанище St. Julian's и на няколко крачки от Paceville, най-популярния квартал с нощен живот в Малта. Всички стаи са климатизирани и разполагат със собствена баня. Sogdiana е къща за гости, която предлага безплатен Wi-Fi интернет достъп в общите части. Разположени на 6-тия етаж, стаите тук се отличават с модерен интериор и включват телевизор с плосък екран и минибар. Някои от стаите са с балкон. Плажът St. George и заливът Spinola също са близо до хотел Sodgiana. Персоналът на хотела може да предостави полезна туристическа информация. Крайната автогара осигурава връзка с дестинации по целия остров, включително столицата на Малта - Валета, а също и летището.\nВсички типове туристи (344) Двойка (104) Самостоятелно пътуващ (149) Семейство с малки деца (7) Семейство с големи деца (4) Група (80)


Eвропейската комисия не очаква проблеми с доставките на руски газ през Украйна тази зима - Бизнес - Дневник\n20:16, 21 яну 19 , 2115\nРейтинг: 711 20:29, 21 яну 19 Неутрално\nКато няма проблем с доставките, за какъв чеп им бяха всичките обходни потоци...\nРейтинг: 2052 20:43, 21 яну 19 Любопитно\nРакетите имат някакво приложение само спрямо подвижни цели-самолетоносачи и подводници.\nИначе отдавна има закопани термоядрени заряди в по-големите градове.\nЕдин бутон и Ню Йорк просто гръмва. Или Москва.\nРейтинг: 1490 20:50, 21 яну 19 Любопитно\n"Украйна се е насочила към пълно прилагане на европейското енергийно законодателство."\nИнтересна дилема - сппоред директива 2 Украйна трябва да запази 50% за други доставчити от Русия???? според +-та май 60 т.е да поддържа цялата система и да е натоварена на 1/3-1/2\nРейтинг: 5433 21:17, 21 яну 19 Неутрално\nЧудесно! Точно затова не трябва да бързаме с Турския му събрат... Имаме инфраструктура, изплатила се е, върши същата работа и носи приходи вместо да се изплаща в следвашите 20+ години\nРейтинг: 1057 21:22, 21 яну 19 Неутрално\n"Поевтиняват таксите за транспортиране на природен газ по газотранспортната система на Украйна, съобщи РИА Новости. Уточнява се, че таксите се намаляват двойно. По този начин те отговарят на идеята за европейски конкурентноспособни такси. Новите такси са компонент от крайната цена на газа за потребителите. Така цената на горивото на пазара на едро ще бъде намалена с 6 долара. От Украйна обявиха, че по този начин утвърждават газотранспортната си система като по-изгодна алтернатива на „Северен поток – 2“. Украински представители заявиха, че така се виждат предимствата пред заобикалящите енергийни маршрути."\nРейтинг: 3060 21:33, 21 яну 19 Неутрално\nХм! Договорът за транзит на газ през Украйна изтича на 31.12.2019г. Няма да има нарушаване на доставките, ако украинците не крадат газ по трасето(случвало се е). Едната тръба на ТП е готова(газ само за Турция), втората се довършва. СП-2 се строи усилено. Пуск - края на 2019г.Общо транзит - 35+50=85млрд куб метра, с толкова намаля транзита през Украйна. Остатъка не може да напълни тръбите на украинската ГПС ефективно(повече разходи за нормално налягане). Чакаме продължение.\nРейтинг: 3029 21:49, 21 яну 19 Неутрално\nЗначи цялата мръсна война, която Русия организира в Украйна, се оказа напълно ненужна от геополитически план.\nЕдинствено украинците разбраха, че не са братя с руснаците за вечни времена...\nРейтинг: 291 22:09, 21 яну 19 Неутрално\nДо коментар [#1] от "kasko": "Като няма проблем с доставките, за какъв чеп им бяха всичките обходни потоци..." Дано да греша, но си мисля, че никога няма да разбереш. Питай банкянския гении или корифеят на мисълта Цецо. Ако те се затруднят, ше имаш среща с зам.гл. прокурор Гешев. Всичко хубаво.\nРейтинг: 479 22:28, 21 яну 19 Гневно\nПодмазват се за да получат Северен поток! И евентуално - Турски.\nРейтинг: 7760 22:49, 21 яну 19 Неутрално\nТо и догодина се очертава същото трасе.\nРейтинг: 688 23:09, 21 яну 19 Весело\n"Поевтиняват таксите за транспортиране на природен газ по газотранспортната система на Украйна, съобщи РИА Новости. Уточнява се, че таксите се намаляват двойно. . .\nЕх, а каква радост цареше тук преди година-две, затова че украинците саботират руския износ и рекетират европейските потребители чрез увеличаване на транзитните такси.\nРейтинг: 313 01:06, 22 яну 19 Неутрално\nПутин каза - спете спокойно деца, ние сме тук и ще ви притоплим!\nРейтинг: 313 01:09, 22 яну 19 Неутрално\nА-а, сакън, още не са го разбрали напълно! Първо Крим, после Донбас, след това ръждясване на тръбата и усамотяване на УПЦ. Тогава ще им го обяснят...\nРейтинг: 313 01:12, 22 яну 19 Весело\nА-а-у-у, затрещяха минусите. Както и да им го кажеш на русофобите - все тая - недоволни. Но, дето се казва във вица - може да няма рима, ама е истина!\nРейтинг: 313 01:17, 22 яну 19 Весело\nРоси, много си бърза, пък народната мъдрост гласи - “Бързата кучка слепи ги ражда“! Преговорите с Укропията по газа започнаха днес (за тебе вчера) и се зададоха едни разведлявания-я-я-я, да ти се завие свят. Климкит рязко климна надолу по въпроса за газпромовските задължения - с цели 10 милиарда долара. Рече, че могат да смалят и таксите, та да живне Европа. Но след изборите, а там я камилата сладкар, я бонбонаджията - камила!\nРейтинг: 1662 03:38, 22 яну 19 Весело\nНяма да има проблеми с доставките на газ, понеже трябва евро за камерния оркестър на президента на федерастията.


Хидрофорна помпа - 3000/4 Eco - Магазин Жилища\nХидрофорната помпа Gardena Classic 3000/4 Eco е подходяща както за напояване в градината, така и за битови нужди и захранване на домакинства. С хидрофорната помпа Gardena Classic 30000/4 Eco пестите енергия. С нея може да транспортирате дъждовна вода от варели, кладенци и цистерни в дома и градината си напълно автоматично. В зависимост от нуждата помпата се включва и изключва автоматично и затова работи изключително икономично. Безстепенно регулируемият еко-режим спестява до 15% енергия в сравнение с нормалния режим на работа, което щади, както Вашия бюджет, така и околната среда. Gardena Classic 3000/4 Eco разполага с термо-защита, която изключва помпата, ако тя загрее. Резервоарът е с вместимост 24 л. Gardena Classic 3000/4 Eco е оборудвана с вграден първичен филтър, който я предпазва от мръсотия и пясък, както и с възвратен клапан. Това позволява помпата да бъде вкарана в употреба лесно и удобно. За това допринасят и големият отвор за пълнене и дренажният клапан за изпразване на помпата. Gardena Classic 3000/4 Eco е устойчива и безпроблемна работа благодарение на асинхронния електромотор, който не се нуждае от поддръжка и е с термална защита. Не трябва да се използва със солена вода, лесно запалими течности, както и остатъци от храни.Пести енергия С термо-защита Вграден първичен филтър Компактна и пестяща пространство Лесна и бърза инсталация Висококачествена изработка


6-месечен курс по програмиране | Avid Academy\nШестмесечен курс по програмиране\nНаучете се да програмирате за 24 седмици. Без разходи за обучението, докато не намерите работа.\nВ рамките на 6 месеца ще придобиете всички умения, необходими за започването на кариера като програмист. Няма нужда от предишен опит, но ще ви трябват много упоритост и вдъхновение.\nЦената за обучението е 160 лв. на месец в продължение на една година, платими само след като сте намерили работа.\nМестонахождение: София, Площад Славейков\nЧасове: два пъти по 3 часа седмично (7 pm-10 pm) с домашна работа, която се очаква да бъде направена между занятията.\nУчебна програма: Java, HTML / CSS, Databases, алгоритми, структури от данни, и др.\nЦена: 160 лв. на месец, за една година, платими само след като започнете\nМисията на на Avid Academy е да осигури достъпно и качествено обучение на своите курсисти и да ги подготвя за успех.\nПоради това предлагаме няколко плана за разплащане, включително план без предварително заплащане за обучение.\nОтсрочен план за плащане\nЗа курсисти, които отговарят на изискванията за нашия модел на отложено плащане, 24-седмичната програма на Avid Academy не изисква авансово плащане.\nСлед като намерите работа, ще плащате фиксирана сума от 160 лв. на месец в продължение на една година, което представлява около 10% от средната заплата на младши програмист в България.\nПредоставяме и възможност за предплащане за курсистите, които предпочитат да плащат обучението си преди да започнат работа или които не отговарят на изискванията за нашия план за разсрочено плащане.\nПри авансово плащане, таксата за курса е 1500 лв., платима на три вноски, всяка от 500 лв. преди началото на всеки двумесечен период от провеждането на курса.\nКакво отличава Avid Academy, от другите академии?\nПодбор на базата на умения\nПодбираме нашите курсисти на базата на техните на умения, а не на това колко могат да платят.\nАкцентът върху кариерното обучение води до намиране на работа в най-кратък срок.\nОсновното, което отличава Avid Academy е, че инвестираме във вашия успех. Това означава, че ние не таксуваме за курса, докато не намерите работа. Това поставя натиск върху нас, но в крайна сметка смятаме, че този модел е единственият начин наистина да приведем в съответствие нашите стимули. Това ни кара да бъдем изключително внимателни на всяка стъпка от програмата – от начина, по който структурираме процеса на подбор на куристи до начина, по който определяме какво да преподаваме и как да го преподаваме.\nПрием: за да участвате в тази програма, трябва да преминете малък тест, за да измерите способността си да бъдете разработчик. Тъй като няма предварително разходи, имаме много по-широк кръг от кандидати, от които да избираме, което ни позволява да приемаме студенти въз основа на заслуги, а не колко могат да платят. Този процес е от съществено значение и дава възможност да се преподава по-задълбочено и по-бързо от другите програми.\nУчебна програма: Основната ни цел е да ви предоставим умения за работа като разработчик на софтуер. За да постигнете това, непрекъснато развиваме учебната програма, за да гарантираме, че уменията, които научавате, са най-подходящи и ценни в индустрията. Преподаваме най-новите неща, които са популярни и търсени в Java програмирането.\nако не намерите работа, курсът е безплатен!\nТърсенето на работа: За разлика от другите академии, ако не намерите работа, курсът е безплатен. Следователно, когато завършвате, можете да бъдете сигурни, че ще направим всичко възможно, за да ви предоставим възможно най-доброто работно предложение. За да подобрите кандидатурата си, ние преподаваме не само технически, но и комуникативни умения. Ние ще ви подкрепим в подготовката за интервю и при намиране на работа.\nDatabases & Admin\nSpring Framework APIs\nSpring Framework Front-End\nCode Reviews of your project\nSoft Skills & Job Related\nGetting a job steps\n1. Кога ще започне курсът?\nКурсът ще започне в края на юни.\n2. Ако намеря работа в друга сфера на дейност ще следва ли да заплатя таксата?\nДа, Вие следва да платите таксата и в случаите, когато намерите работа и в друга сфера на дейност.\n3. Трябва ли да си нося личен лаптоп?\nДа, участниците в курса работят на личните си компютри.\n4. Ако в момента работя, мога ли да се запиша?


ВАЗ 2105 Turbo - mzeto - Лада Клуб България\nМнение от mzeto » 03 ное 2012 02:13\nПри наличието на два руски автомобила в семейството от както се помня, бях се зарекъл да не си купувам руско МПС... ноо по стечение на обстоятелствата на 01.11.2012 станах собственик на ВАЗ 2105. Това е първият ми личен автомобил изцяло мой. От няколко месеца усилено си търсех ВАЗ за всекидневен автомобил изискването беше да е със здраво купе, от Габровския регион и за нормални пари. С приоритет бяха четифарките, но не намерих каквото търсех. Онзи ден обаче съвсем на шега изпадна тази петица. '85 набор е 1300s, на 183000 км. Общо взето гаражна, оригинална боя, не кърпена, без сериозни удари-само някакви козметични забележки. Отдавна не бях виждал такова здраво купе. Вземах я с газова уредба 4 зимни гуми и 4 летни гуми в перфектно състояние и два нови предни амортисьора делфи, за скромната цена от 800лв. По двигателя е сменяно само масло,филтри, свещи и веднъж съединител. Предишния собственик е бил маниак общо взето и техническото състояние на автомобила е перфектно. Ето как изглеждаше като я вземах:\nИ все пак аз абсолютно стоков автомобил не мога да карам, та веднага на следващия ден влезе в гаража. Махнах решетките на фаровете, гадните калобрани, смених си стъклата на стоповете, че бяха избелели на места, волана оригиналния разкарах, имах едни нови кабели за свещите пак жълта тесла монтирах си ги заедно с нова капачка. Прехвърлих окачването от старата Лада, едни джанти ми бяха изпаднали на оферта преди време и тях сложих, шпилки, друго гърне малко за визия, предния номер беше със странно захващане че и него коригирах и така... ето малко снимки как изглежда сега. Утре тоест днес продължавам.\nП.С.1 Праговете не са сменяни просто са запушени отворите за лайсната и после са боядисани черни. Другото което малко ме дразни е че предишния собственик тук там е пръскал по купето със спрей ама нещо цвета не е много направен като свят, но това ще го преживея.\nП.С.2 Ето и какво бонусче съм намислил за напред, но първо трябва да си намеря 1500/1600 мотор и след това да си подбера една от трите\nПоследна промяна от mzeto на 04 мар 2013 12:41, променено общо 1 път.\nRe: ВАЗ 2105-mzeto\nМнение от Koko95 » 03 ное 2012 02:46\nЩе бъде много интересена ежедневка. Надявам се да ни държиш в течение с колата\nМнение от tojaga » 03 ное 2012 09:12\nЧестито за новата придобивка! Със здраве да си я караш и много да и се радваш!\nНа скоро се направи един мотор като твоя - от 1300 стана малко над 1700 и се подготвя в един хубав момент да му се сложи инхалатор. Помисли върху този вариант, вместо да минаваш на верижен 1500/1600.\nМнение от STIFLER_96 » 03 ное 2012 11:45\nМного добре се е получила ладичката\nМнение от Viper » 03 ное 2012 11:56\nСупер ладичка колега\nАз имам питанка, тези решетки за фаровете от къде се намират?\nМнение от vaz_21013 » 03 ное 2012 12:55\nЧестито колега ладата найстина е много добра ще следя темата с интерес\nПоследна промяна от vaz_21013 на 14 юни 2013 02:02, променено общо 1 път.\nМнение от Stancho Atanasov » 03 ное 2012 15:49\nАйде честито и от мен! Още 100 000 безаварийни! (утре при хубаво време ще ги запознаем с бялата бабичка)\nRe: ВАЗ 2105 - mzeto\nМнение от bobsona » 03 ное 2012 18:14\nЧестито от мен!\nСтотици хиляди безаварийни километри!\nМнение от MOTO`manqk » 03 ное 2012 18:17\nЕхее... ти си си маниак човече, направил си я за малко време, със упер различна визия... както според мене трябва да изглежда една ежедневна Лада, евала!\nМнение от MentalistX » 04 ное 2012 10:43\nХубава е много с здраве да я караш.


Какво да правим при ухапване от кърлеж - Варна - DarikNews.bg\n19 юни 2014 08:46\nБроят на ухапаните от кърлежи нараства, като миналата седмица във Варна има 42 регистрирани случая. Не е ясно колко са непотърсилите здравна помощ.\nДва са случаите на заболели от Марсилска треска и един с Лаймска болест. Приносители и на двете болести са пълзящите паразити. Тъй като ухапването от кърлеж често е безболезнено, то може да остане незабелязано.\nС цел предпазване от усложнения при ухапване от кърлеж, от Регионалната здравна инспекция във Варна разпространиха съвети за действие при подобни случаи.\nНаблюдавайте мястото на ухапване за зачервяване и петно, което може да се появи до месец от ухапването, обикновено след седмия ден. Петното е характерно с бърз растеж, без сърбеж и затопляне. Често в средата е с просветляване, а отстрани с по-тъмен ореол. Други признаци, за които трябва да наблюдавате са субфебрилна температура (37,1- 37,50 С), увеличени лимфни възли в близост до ухапването и общи грипоподобни оплаквания.\nВсички тези симптоми не са задължителни. В първи стадий Лаймската болест може да премине безсимптомно, но инфекцията да прогресира, затова се препоръчва серологично изследване един месец след ухапването.\nКръв се взема сутрин в лабораторията на РЗИ до 11 часа (не е задължително да е на гладно). За деца до 15 години се носи серум от венозна кръв - 0,5-1 мл. Ако е проведена антибиотична терапия, изследването е удачно да се проведе поне 20 дни след приключването й.\nИзследването на кърлеж включва определяне на вида (всеки вид е основен преносител на определена кърлежово-преносима инфекция), стадия на развитие, дали е изваден цял и дали е носител на Borrelia Burgdorferi (причинителят на Лаймската\nболест). Изследването за заразеност на кърлежа се извършва с генетични техники и е специфично само за Borrelia burgdorferi. Самото изследване на кърлежа е с по-ниска\nдиагностична стойност в сравнение със серологичното изследване. Затова изследването на кърлежа не изключва серологичното изследване.\nухапване кърлеж Марсилска треска


преди: 1 година, 2 месеца, прочетена 822 пъти\nЗдравейте! Бих искала да споделя за трудния избор, който ми престои. Жена съм на 56г., с висше икономическо образование. Работила съм в различни сфери- нои, нап, като трз и малко счетоводство. Остават ми 7 години, за да се пенсионирам, затова ми е нужно да имам осигурителен доход и стаж. Останах без работа. Записах се да уча педагогика- учител по икономически дисциплини. Не е широкоспектърна и няма голямо предлагане на работни места. Считате ли, че на 56г е прекалено късно да се заема с учителска работа? Сега в образованието има реформа 8 и 9 клас са по нов учебен план, а от следващата учебна година и 10 клас- има нови специалности, нови предмети, нови планове. Това, което ми предлагат като работа е за 11 и 12 клас по стария учебен план и ще ми служи от 09. 2019 до към 04-05. 2020г/ 12 клас завършва/. Отпада тази специалност на която ще предавам, нов уч. план за 11 клас за уч. 2020/2021г, след което няма да се предава. После най-вероятно ще ми се връчат 3 нови учебника по новите дисциплини. Т. е. ще трябва да работя към 8 месеца по стария план и да подготвя огромен материал, нивото е високо като за бакалавър. Заслужава ли си усилията за толкова кратко време, а после друго? Тъй като съм нова в тази сфера, поисках предмети от новия учебен план, но отговора беше, , че не може. Продължавам да си търся и друга работа, ходих на 2 интервюта, следя обяви. Въпросът ми е дали да приема приема предложението, за което трябва да положа много труд - актуално 8 месеца, а след това? А също така съм и на 56г - после нови учебници? Или да си търся друга работа, свързана с предишния ми опит? Не съм работила никога като учител. Трябва ми ясна и трезва оценка на реалността и риска. Благодаря предварително за мненията.\n1. На твое място бих си потърсила работа близка до това, което си работила до сега. Не си струва да положиш толкова много усилия само за една учебна година. А и като се прибави и към това стресът от напълно новата работа, нещата стават много сложни. Самата ти си била ученичка доста отдавна, нямаш представа каква е реалността в училище днес, дори и да си ходила на някаква практика, тя едва ли те е подготвила напълно за това, което те очаква. Така, че за мен просто не си струва на 56 години да си причиняваш това! Потърси работа като ТРЗ, счетоводител... нещо, в което имаш опит. Успех!\n2. Всичко зависи от финансовото ти положение според мен. Имаш си работа на 56 с 3 месеца платен отпуск, която стои чудесно във всяко портфолио. Знам ли? В 12 клас дори не се преподава много. Повечето зрелостници са фокусирани върху кандидатстване и балове, а учителите им правят компромиси...\n3. Уважаема госпожо,\nкато преподавател на средношколци, ще Ви отговоря така- откажете учителското място. Учител се става по собствено желание и призвание, не по принуда или по необходимост. По-точната дума е привилегия, защото най-голямата привилегия и най-голямата отговорност е да работиш с млади хора.\nПрекалено късно е за Вас, макар и с документ за педагогическа правоспособност. Вие не желаете да се потрудите, докажете и развивате, а правите тънки бакалски сметчици за трудов стаж и пенсия!\nТърсете работа на друго място, късмет желая!\n4. Здравейте. Аз съм с педагогическо образование. Започнах работа в училище веднага след завръщането. Имам 15г. стаж по специалността. По време на работата си карах всевъзможни курсове за повишаване на квалификацията. Бях доста навътре в професията. В един момент нещата се промениха и обстоятелства наложиха смяна на работата ми. От няколко години се занимавам с други неща и вече нямам нито смелостта, нито желанието да се върна в училище. Въпреки доста по доброто заплащане днес, отколкото по мое време. И още нещо. По времето когато бях учител, бях свидетел на подобни късно ориентирали се към професията хора. Повярвайте ми, не беше най-удачният избор. На ваше място бих си спести а усилията. С вашето образование и да опит, стига да имате желание, бихте си намерили подходяща работа, която да ви носи доходи и необходимия ви трудов стаж.\n5. Благодаря на всички за коментарите, за отзивчивостта и обективните мнения. Полезно е понякога човек да чете и други, безпристрастни мнения, които да му дадат и друга гледна точка. Още веднъж на отзовалите се благодаря!